Komisjoni direktiiv 2003/3/EÜ,

6. jaanuar 2003,

"sinise värvaine" turustamise ja kasutamise piirangute kohta (nõukogu direktiivi 76/769/EMÜ kaheteistkümnes kohandamine tehnika arenguga)

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. juuli 1976. aasta direktiivi 76/769/EMÜ ohtlike ainete ja valmististe turustamise ja kasutamise piiramist käsitlevate liikmesriikide õigus- ja haldusnormide ühtlustamise kohta, [1] viimati muudetud komisjoni direktiiviga 2003/2/EÜ arseeni turustamise ja kasutamise piirangute kohta (nõukogu direktiivi 76/769/EMÜ kümnes kohandamine tehnika arenguga), [2] eriti selle artikli 2 punkti a, kehtestatud nõukogu direktiiviga 89/678/EMÜ, [3]

ning arvestades järgmist:

(1) Vastavalt direktiivile 76/769/EMÜ, viimati muudetud Euroopa Parlamendi ja nõukogu direktiiviga 2002/61/EÜ, [4] ei tohi määratletud asovärvaineid teatavate tekstiilimaterjalide ja nahkesemete puhul kasutada; samuti ei tohi neid tekstiilimaterjale või nahkesemeid turule viia, kui need ei vasta käesoleva direktiivi nõuetele.

(2) Ohte, mida tervisele ja keskkonnale kujutab "sinine värvaine indeksi nr 611–070–00–2", on hinnatud vastavalt komisjoni 20. juuli 1993. aasta direktiivile 93/67/EMÜ, milles sätestatakse riskianalüüsi põhimõtted, mida tervisele ja keskkonnale kujutavad ained, millest on teatatud vastavalt nõukogu direktiivile 67/548/EMÜ; [5] riskianalüüs näitas vajadust vähendada sinise värvaine poolt keskkonnale avaldatavat ohtu, kuna sinine värvaine on kõrge toksilise mõjuga veekeskkonnale, laguneb halvasti ja pääseb heitvee kaudu keskkonda.

(3) Keskkonna kaitseks tuleks keelata sinise värvaine turuleviimine ja kasutamine tekstiilimaterjali ja nahkesemete värvimiseks. Seetõttu tuleks sinine värvaine lisada direktiivi 76/769/EMÜ I lisas loetletud ainetele.

(4) Käesolevas direktiivis sätestatud piirangute osas sinise värvaine turuleviimiseks ja kasutamiseks võetakse sobivate alternatiivide puhul arvesse olemasolevate teadmiste ja tehnika taset.

(5) Käesolev direktiiv ei mõjuta ühenduse õigusakte, millega on töötajate kaitseks kehtestatud miinimumnõuded, eelkõige nõukogu 12. juuni 1989. aasta direktiivi 89/391/EMÜ töötajate töötervishoiu ja tööohutuse parandamist soodustavate meetmete kehtestamise kohta [6] ning nõukogu 28. juuni 1990. aasta direktiivi 90/394/EMÜ töötajate kaitsmise kohta tööl kantserogeenidega kokkupuutest tulenevate ohtude eest (kuues üksikdirektiiv direktiivi 89/391/EMÜ artikli 16 lõikes 1 määratletud tähenduses) [7], viimati muudetud direktiiviga 1999/38/EÜ. [8]

(6) Käesolevas direktiivis ettenähtud meetmed on kooskõlas ohtlike ainete ja valmististe kaubanduses tehniliste tõkete kõrvaldamist käsitlevate direktiivide tehnika arenguga kohandamise komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/769/EMÜ I lisa kohandatakse tehnika arenguga nagu on sätestatud käesoleva direktiivi lisas.

Artikkel 2

Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 31. detsembriks 2003. Liikmesriigid teatavad neist viivitamata komisjonile. Nad kohaldavad neid sätteid alates 30. juunist 2004.

Kui liikmesriigid need sätted vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 3

Käesolev direktiiv jõustub 20. päeval pärast selle avaldamist Euroopa Ühenduste Teatajas.

Artikkel 4

Käesolev direktiiv on adresseeritud liikmesriikidele.

Brüssel, 6. jaanuar 2003

Komisjoni nimel

komisjoni liige

Erkki Liikanen

[1] EÜT L 262, 27.9.1976, lk 201.

[2] EÜT L 4, 9.1.2003, lk 9.

[3] EÜT L 398, 30.12.1989, lk 24.

[4] EÜT L 243, 11.9.2002, lk 15.

[5] EÜT L 227, 8.9.1993, lk 9.

[6] EÜT L 183, 29.6.1989, lk 1.

[7] EÜT L 196, 26.7.1990, lk 1.

[8] EÜT L 138, 1.6.1999, lk 66.

--------------------------------------------------

LISA

— Otsuse 76/769/EMÜ I lisa punkt 43 asendatakse järgmisega:

"43. Asovärvained | 1.Asovärve, mis ühe või enama asorühma lõhustumisel võivad ühe või rohkem liites loetletud aromaatsetest amiinidest vabastada avastatavas kontsentratsioonis, st üle 30 ppm lõpptoodetes või nende värvitud osades vastavalt käesoleva direktiivi artikli 2 punktis a kehtestatud testimismeetodile, ei tohi kasutada tekstiilmaterjali ja nahktoodete puhul, mis võivad sattuda otsesesse ja pikaajalisse kokkupuutesse inimese naha või suuõõnega, nagu näiteks:rõivad, voodipesu, käterätid, juuksepaelad, parukad, kübarad, salvrätid ja muud hügieenitarbed, magamiskotid,jalatsid, kindad, käekellade rihmad, käekotid, rahakotid ja -taskud, portfellid, istmekatted, kaelas kantavad rahakotid,tekstiilist või nahast mänguasjad ning mänguasjad, millel on tekstiil- või nahkrõivad,lõpptarbijale kasutamiseks ettenähtud lõng ja kangas.2.Lisaks ei tohi punktis 1 osutatud tekstiilimaterjale ja nahkesemeid turule viia, kui need ei vasta nimetatud punktis sätestatud nõuetele.Erandina ei kohaldata seda sätet kuni 1. jaanuarini 2005 tekstiilesemetele, mis on valmistatud ringlussevõetud kiust, kui amiinid on vabastatud jääkide poolt, mis on pärit nende kiudude eelmisest värvimisest ning kui loetletud amiinid vabastatakse kontsentratsioonis alla 70 ppm.3.Asovärve, mida nimetatakse liitesse lisatud "Asovärvide loetelus", ei tohi turule viia ega kasutada tekstiilmaterjali või nahkesemete värvimiseks, kui aine või valmistise koostisosa esineb kõrgemas kontsentratsioonis kui 0,1 massiprotsenti.4.Hiljemalt 11. septembriks 2005 vaatab komisjon asovärvaineid käsitlevad sätted läbi uute teaduslike teadmiste valguses." |

— Liitesse lisatakse järgmine punkt:

"Punkt 43 Asovärvained

Aromaatsete amiinide loetelu

| CASi number | Indeksi number | EÜ number | Ained |

1 | 92–67–1 | 612–072–00–6 | 202–177–1 | bifenüül-4-üülamiin 4-aminobifenüül ksenüülamiin |

2 | 92–87–5 | 612–042–00–2 | 202–199–1 | bensidiin |

3 | 95–69–2 | | 202–441–6 | 4-kloro-o — toluidiin |

4 | 91–59–8 | 612–022–00–3 | 202–080–4 | 2-naftüülamiin |

5 | 97–56–3 | 611–006–00–3 | 202–591–2 | o-aminoasotolueen 4-amino-2', 3-dimetüülasobenseen 4-o-tolüülaso-o-toluidiin |

6 | 99–55–8 | | 202–765–8 | 5-nitro-o — toluidiin |

7 | 106–47–8 | 612–137–00–9 | 203–401–0 | 4-kloroaniliin |

8 | 615–05–4 | | 210–406–1 | 4-metoksü-m — fenüleendiamiin |

9 | 101–77–9 | 612–051–00–1 | 202–974–4 | 4,4'-metüleendianiliin 4,4'-diaminodifenüülmetaan |

10 | 91–94–1 | 612–068–00–4 | 202–109–0 | 3,3'-diklorobensidiin 3,3'-diklorobifenüül-4,4'-üleendiamiin |

11 | 119–90–4 | 612–036–00-X | 204–355–4 | 3,3'-dimetoksübensidiin- o-dianisidiin |

12 | 119–93–7 | 612–041–00–7 | 204–358–0 | 3,3'-dimetüülbensidiin 4,4'bi-o-toluidiin |

13 | 838–88–0 | 612–085–00–7 | 212–658–8 | 4,4'-metüleendi-o — toluidiin |

14 | 120–71–8 | | 204–419–1 | 6-metoksü-m-toluidiin- p-kresidiin |

15 | 101–14–4 | 612–078–00–9 | 202–918–9 | 4,4'-metüleen-bis-(2-kloroaniliin) 2,2'-dikloro-4,4'-methüleen-dianiliin |

16 | 101–80–4 | | 202–977–0 | 4,4'-oksüdianiliin |

17 | 139–65–1 | | 205–370–9 | 4,4'-tiodianiliin |

18 | 95–53–4 | 612–091–00-X | 202–429–0 | o-toluidiin 2-aminotolueen |

19 | 95–80–7 | 612–099–00–3 | 202–453–1 | 4-metüül-m — fenüleendiamiin |

20 | 137–17–7 | | 205–282–0 | 2,4,5-trimetüülaniliin |

21 | 90–04–0 | 612–035–00–4 | 201–963–1 | o-anisidiin 2-metoksüaniliin |

22 | 60–09–3 | 611–008–00–4 | 200–453–6 | 4-aminoasobenseen |

Asovärvide loetelu

| CASi number | Indeksi number | EÜ number | Ained |

1 | Määratlemata Komponent 1: CAS nr: 118685–33–9C39H23ClCrN7O12S·2NaKomponent 2: C46H30CrN10O20S2·3Na | 611–070–00–2 | 405–665–4 | Järgmiste ainete segu: dinaatrium-(6-(4-anisidino)-3-sulfonato-2-(3,5-dinitro-2-oksidofenüülaso)-1-naftolato) (1-(5-kloro-2-oksidofenüülaso)-2-naftalato)kromaat(1-); trinaatrium- bis(6-(4-anisidino)-3-sulfonato-2-(3,5-dinitro-2-oksidofenüülaso)-1-naftalato)kromaat(1-)" |

--------------------------------------------------